Podnesak 19.03.2025.

Jan Rodin

Zadatak: Proučiti šifrarnik baze *Manifesto Project* te se kratko kritički osvrnuti na neki od pozadinskih koncepata korištenih u bazi.

Varijabla: per202\_3 (Representative Democracy: Positive)

Opis: Favourable mentions of the system of representative democracy, in particular in contrast to direct democracy. This includes the protection of representative institutions and actors against direct democratic elements.

Ovu varijablu mogu zamisliti u istraživanju o populizmu. Možemo tumačiti populizam na idući način: Prvo, populistička figura mora tvrditi da je iskreni vođa koji dijeli pogled s “ljudima” te da se zalaže za njihove interese. Zatim, kada je populist na vlasti, on pokušava zaobići ili ukinuti institucije i aktere koje predstavljaju blokadu prema realiziranju opće volje. Takve institucije i akteri su protuvećinski, poput ustavnih sudova, i oni jamče sigurnost manjina pred voljom većine. U tom pogledu, populisti su duboko demokratske figure jer vjeruju da bi *demos* trebao vladati kroz direktnu demokraciju (iako su istovremeno duboko iliberalne figure jer ne vjeruju da bilo koja institucija smije prigušiti glas demosa.

Ova varijabla per202\_3 mjeri spominjanje (u dobrom svjetlu) predstavničku demokraciju, posebno u kontrastu s direktnom demokracijom. To je senzibilno za razliku od, na primjer, V-Dem projekta koji svrstava države u četiri kategorije (zatvorene autokracije, izborne autokracije, izborne demokracije, liberalne demokracije) gdje liberalne demokracije mjere na način da mjere koliko država jamči građanska prava, ali nije istaknuto jamči li građanska prava osobito *političkih manjina*. Tako da je “mjerenje demokracije” zeznuti posao jer je demokracija u svojoj minimalističkoj formi samo većinski sustav prijenosa vlasti – *liberalna* demokracija komponira filozofski dodatak tom procesu koji je težak ako ne i nemoguć za izmjeriti. Kako, recimo, možemo sa sigurnošću izmjeriti razinu slobode asocijacije u pojedinoj državi? Istovremeno, ne možemo zamisliti demokraciju u kojoj ne postoji sloboda asocijacije.

Zaključujem da je varijabla per202\_3 dobro promišljena premda mogu zamisliti kako iza svake varijable stoji duboko teorijsko obrazloženje – trebao bih imati uvid u nj. kako bih se daljnje osvrnuo na njenu primjerenost.